
 DR.31.3.2005 

 
 

62 

dan kawasan tertinggal seperti mana kawasan saya, mesti diberikan peruntukan yang sama 
dan tidak dilabelkan di bawah negeri.  Permohonan saya ini tidak sahaja kepada 
Kementerian Kemajuan Luar Bandar, malah semua kementerian yang lain yang juga mesti 
membuat pengagihan yang sama.   

 Yang terakhirnya, Tuan Yang di-Pertua, saya ingin menyentuh tentang masalah 
dadah.  Dadah adalah merupakan musuh nombor satu kita di Malaysia dan kita mahu 
bebas daripada dadah pada tahun 2015 tetapi dari data-data yang kita dapati ianya 
bertambah setiap tahun.  Macam mana agaknya kita menyelesaikan masalah ini?  
Contohnya, di negeri Johor sahaja pada tahun 2004, penagih baru 2,319 dan penagih 
ulangan ialah 1,775 yang berjumlah 4,094 orang.  Ini tidak termasuk negeri-negeri lain. 

 Baru-baru ini kita telah meluluskan Akta Agensi Antidadah Kebangsaan tetapi kita 
belum dapat melihat keberkesanannya lagi.  Tuan Yang di-Pertua, sebab saya berkata 
begitu, penagih dan pengedar juga adalah mereka yang agak cerdik dan pintar.  Kadang-
kadang kita susah hendak mengesan dan susah untuk menangkap mereka ini. 

 Saya suka untuk mengesyorkan kepada kementerian ataupun kita boleh 
memikirkan bersama-sama.  Kalau dahulu untuk mengesan sesuatu, contohnya hidupan 
liar, misalnya burung yang bergerak dari satu tempat ke satu tempat, gajah yang bergerak 
dari satu tempat ke satu tempat dan binatang-binatang liar yang lain, kita memasukkan cip 
ke dalam badan binatang tersebut.  Apa kata kali ini pengedar dadah dan juga penagih 
dadah ini kita masukkan cip ke dalam badan mereka dan kita boleh mengesan di mana dia 
berada.  Kadang-kadang pengedar ini apabila kita tangkap tidak cukup bukti, lepas balik 
dan selepas itu dia mengedar balik.  Apabila orang tahu bahawa cip telah ada pada badan 
dia....... 

 Timbalan Yang di-Pertua [Datuk Lim Si Cheng]:  Yang Berhormat. 

 Tuan Baharum bin Mohamed:  Ya. 

 Timbalan Yang di-Pertua [Datuk Lim Si Cheng]:  Sudah lebih beberapa minit. 

 Tuan Baharum bin Mohamed:  Sedikit sahaja lagi hendak kesimpulan.  Apabila 
ada cip dalam badan mereka, maka mungkin agaknya menakutkan orang lain untuk dekat 
dengan mereka ini, Tuan Yang di-Pertua.  Di samping itu juga kita boleh pantau di mana 
mereka itu berada, terutama pada zaman sains dan teknologi ini kita ada peralatan yang 
cukup canggih, kita boleh menggunakan telefon cellular kita, dan kita tahu kedudukan di 
mana penagih atau pengedar itu berada. 

 Tuan Yang di-Pertua, dengan kata-kata itu, saya mohon menyokong.  Terima 
kasih. 

 Timbalan Yang di-Pertua [Datuk Lim Si Cheng]:  Sandakan. 

4.12 ptg.  

 Tuan Chong Hon Min [Sandakan]:  Tuan Yang di-Pertua, terima kasih atas 
peluang yang diberikan kepada saya untuk membahaskan dan menyokong titah ucapan 
Diraja di Dewan yang mulai ini.   

 Tuan Yang di-Pertua, saya tidak akan berucap panjang lebar tetapi hanya 
membangkitkan perkara seperti berikut:  Yang pertama masalah pendatang tanpa izin PTI 
di Sabah sudah sampai ke tahap yang serius seperti yang dikemukakan oleh kawan-kawan 
saya dari Sabah.  Mengikut perangkaan rasmi yang terkini 1/3 penduduk di Sandakan 
adalah terdiri daripada bukan warga negara Malaysia.  Ada kemungkinan besar bilangan 
sebenarnya adalah lebih daripada jumlah ini.  Inilah suatu masalah yang mesti dapat 
perhatian dan juga tindakan segera daripada kerajaan seperti mana yang dikemukakan 
baru-baru ini oleh Yang Berhormat Kinabatangan bahawa ada JKKK dan Ketua Kampung 
yang membenarkan PTI ini tinggal di kawasan mereka.  Mereka ini harus dihukum dengan 
sewajarnya.  PTI ini telah membawa banyak masalah sosial seperti aktiviti jenayah, 
kecurian, bekalan air dan elektrik.  Masalah kesihatan di kawasan rumah setinggan, 
masalah kebersihan dan sebagainya.  Tindakan drastik mesti diambil oleh kerajaan dengan 
segera untuk menyelesaikan masalah ini.   



62. dan kawasan tertinggal seperti mana kawasan saya, mesti diberikan peruntukan yang sama dan tidak dilabelkan di bawah negeri. Permohonan saya ini tidak sahaja kepada Kementerian Kemajuan Luar Bandar, malah semua kementerian yang lain yang juga mesti membuat pengagihan yang sama. Yang terakhirnya, Tuan Yang di-Pertua, saya ingin menyentuh tentang masalah dadah. Dadah adalah merupakan musuh nombor satu kita di Malaysia dan kita mahu bebas daripada dadah pada tahun 2015 tetapi dari data-data yang kita dapati ianya bertambah setiap tahun. Macam mana agaknya kita menyelesaikan masalah ini? Contohnya, di negeri Johor sahaja pada tahun 2004, penagih baru 2,319 dan penagih ulangan ialah 1,775 yang berjumlah 4,094 orang. Ini tidak termasuk negeri-negeri lain. Baru-baru ini kita telah meluluskan Akta Agensi Antidadah Kebangsaan tetapi kita belum dapat melihat keberkesanannya lagi. Tuan Yang di-Pertua, sebab saya berkata begitu, penagih dan pengedar juga adalah mereka yang agak cerdik dan pintar. Kadang- kadang kita susah hendak mengesan dan susah untuk menangkap mereka ini. Saya suka untuk mengesyorkan kepada kementerian ataupun kita boleh memikirkan bersama-sama. Kalau dahulu untuk mengesan sesuatu, contohnya hidupan liar, misalnya burung yang bergerak dari satu tempat ke satu tempat, gajah yang bergerak dari satu tempat ke satu tempat dan binatang-binatang liar yang lain, kita memasukkan cip ke dalam badan binatang tersebut. Apa kata kali ini pengedar dadah dan juga penagih dadah ini kita masukkan cip ke dalam badan mereka dan kita boleh mengesan di mana dia berada. Kadang-kadang pengedar ini apabila kita tangkap tidak cukup bukti, lepas balik dan selepas itu dia mengedar balik. Apabila orang tahu bahawa cip telah ada pada badan dia....... Timbalan Yang di-Pertua [Datuk Lim Si Cheng]: Yang Berhormat. Tuan Baharum bin Mohamed: Ya. Timbalan Yang di-Pertua [Datuk Lim Si Cheng]: Sudah lebih beberapa minit. Tuan Baharum bin Mohamed: Sedikit sahaja lagi hendak kesimpulan. Apabila ada cip dalam badan mereka, maka mungkin agaknya menakutkan orang lain untuk dekat dengan mereka ini, Tuan Yang di-Pertua. Di samping itu juga kita boleh pantau di mana mereka itu berada, terutama pada zaman sains dan teknologi ini kita ada peralatan yang cukup canggih, kita boleh menggunakan telefon cellular kita, dan kita tahu kedudukan di mana penagih atau pengedar itu berada. Tuan Yang di-Pertua, dengan kata-kata itu, saya mohon menyokong. Terima kasih. Timbalan Yang di-Pertua [Datuk Lim Si Cheng]: Sandakan. 4.12 ptg. Tuan Chong Hon Min [Sandakan]: Tuan Yang di-Pertua, terima kasih atas peluang yang diberikan kepada saya untuk membahaskan dan menyokong titah ucapan Diraja di Dewan yang mulai ini. Tuan Yang di-Pertua, saya tidak akan berucap panjang lebar tetapi hanya membangkitkan perkara seperti berikut: Yang pertama masalah pendatang tanpa izin PTI di Sabah sudah sampai ke tahap yang serius seperti yang dikemukakan oleh kawan-kawan saya dari Sabah. Mengikut perangkaan rasmi yang terkini 1/3 penduduk di Sandakan adalah terdiri daripada bukan warga negara Malaysia. Ada kemungkinan besar bilangan sebenarnya adalah lebih daripada jumlah ini. Inilah suatu masalah yang mesti dapat perhatian dan juga tindakan segera daripada kerajaan seperti mana yang dikemukakan baru-baru ini oleh Yang Berhormat Kinabatangan bahawa ada JKKK dan Ketua Kampung yang membenarkan PTI ini tinggal di kawasan mereka. Mereka ini harus dihukum dengan sewajarnya. PTI ini telah membawa banyak masalah sosial seperti aktiviti jenayah, kecurian, bekalan air dan elektrik. Masalah kesihatan di kawasan rumah setinggan, masalah kebersihan dan sebagainya. Tindakan drastik mesti diambil oleh kerajaan dengan segera untuk menyelesaikan masalah ini.